《游邓尉山》
清代·陆蓨

停桡费家湖，山翠围几重。舍舟事筇屦，渐入香林中。

邓山峙湖滨，峰势高巃嵷。三万六千顷，湖流浸长空。

花外见晴雪，花里闻香风。朝烟而夕月，泠泠沁心胸。

不憩上竹阁，恍然睹支公。趺坐鸣蒲牢，■如吼苍龙。

清音应虚谷，馀响入深松。忆昨西溪宿，醒时闻此钟。

作者简介：字念尔，江南长洲人。著有《湖村诗》。